Verner Loo

Verner Loo (23. november 1932 – 5. november 1997) oli eesti balletitantsija.

Verner Loo alustas tantsijakarjääri 1947. aastal Anna Ekstoni lavastatud "Windsori lõbusates naistes". Aasta hiljem sai temast Anna Ekstoni õpilane Tallinna Koreograafiakoolis, mille ta lõpetas 1955. aastal. Seejärel täiendas ta end Leningradi tollase kuulsa õppejõu Aleksei Pissarevi juures.   

1950.–1960. aastatel oli Verner Loo Estonia teatri juhtivaid balletisoliste. Verner Loo tantsis Helmi Puuri, Aime Leisi, Tiiu Randviiru, Ülle Ulla ja teiste nimekate baleriinide partnerina ballettides "Luikede järv", "Raimonda", "Chopiniana", "Esmeralda", "Giselle", "Romeo ja Julia", "Suur võlur – arm astus", "Kivilill", "Rigonda", "Don Quijote", "Mere kaldal".  

1965. aastast töötas ta pedagoogina Tallinna Koreograafiakoolis, aastatel 1977–1988 oli ka kooli direktor. 

Kategooria:Estonia teatri balletitantsijad
Kategooria:Metsakalmistule maetud
Kategooria:Sündinud 1932
Kategooria:Surnud 1997